Diari Oficial de la Generalitat Valenciana


Sumari del DOGV 4929, del 21-01-2005 (2005/247)

ACORD núm. 1025/VI, de 22 de desembre de 2004, de la Mesa de les Corts Valencianes, d'aprovació de la concessió d'ajudes a projectes de cooperació internacional al desenvolupament que facen ONG'D, exercici 2004.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4929

Data del DOGV
:   21-01-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/247


Organisme emissor
:   Corts Valencianes

Tipus de document
:   Acord

ACORD núm. 1025/VI, de 22 de desembre de 2004, de la Mesa de les Corts Valencianes, d'aprovació de la concessió d'ajudes a projectes de cooperació internacional al desenvolupament que facen ONG'D, exercici 2004. [2005/X247]
  
S'eleva a la Mesa de les Corts Valencianes la proposta d'adjudicació de les ajudes formulada per la Comissió de Selecció designada en les bases de la convocatòria d'ajudes a projectes de cooperació internacional al desenvolupament que facen ONG'D, exercici 2004, aprovada per la Mesa de les Corts Valencianes.
  
En la base setena de convocatòria es regula l'avaluació tècnica dels projectes que hagen presentat correctament la documentació requerida en les bases. Amb relació a aquesta avaluació, en la base cinquena es disposa que: ?4. La comissió podrà sol·licitar l'assistència i l'assessorament dels serveis de la cambra i sol·licitar, així mateix, la contractació de l'assessorament tècnic extern que estime necessari. En aquest últim cas, elevarà la corresponent proposta de contractació a l'òrgan rector de la cambra?.
  
La Mesa de les Corts Valencianes, en la reunió del 9 de novembre de 2004, va acordar, a proposta de la Comissió de Selecció, aprovar la subscripció urgent d'un contracte menor per a la realització de l'assistència tècnica consistent en l'avaluació ex ante dels projectes de desenvolupament presentats a la convocatòria i subscriure aquesta contractació amb el Grup d'Estudis en Desenvolupament, Cooperació Internacional i Ètica Aplicada, de la Universitat Politècnica de València, en els termes dels plecs aprovats i de l'oferta formulada per aquesta entitat.
  
Amb aquesta finalitat, les Corts Valencianes i la Universitat Politècnica de València van subscriure el corresponent conveni de col·laboració i contracte d'assistència tècnica per a l'avaluació tècnica dels projectes presentats a la convocatòria esmentada.
  
Una vegada elaborat l'Informe d'avaluació prèvia de projectes, per part del Grup d'Estudis en Desenvolupament, Cooperació Internacional i Ètica Aplicada de la Universitat Politècnica de València, s'ha lliurat a la Comissió de Selecció, que ha elevat a la Mesa de les Corts Valencianes la proposta d'adjudicació d'ajudes corresponent.
  
La proposta formulada ha tingut en compte la ponderació tècnica feta en l'informe esmentat anteriorment, si bé ha distribuït les ajudes entre totes les ONG que han superat l'avaluació. La quantificació de l'ajuda assignada a cada ONG resulta de l'aplicació d'operacions aritmètiques successives que prenen com a referència la quantitat que s'ha de distribuir, la puntuació assignada a cada projecte en l'avaluació tècnica i, com a límit màxim, la quantitat sol·licitada en cada cas. Aquestes operacions es desenvolupen a partir de la quantitat assignada ?el 100% de la sol·licitada- al projecte qualificat amb la puntuació màxima.
  
No s'han avaluat, ni s'hi assigna cap ajuda, els projectes que es van presentar després d'haver acabat el termini establert en les bases de la convocatòria, que són els següents:
  
Acció contra la Fam: RE número 15.347, de 23 de juliol.
  
PRODEIN: RE número 15.281, de 26 de juliol.
  
ATELIER: RE número 15.301, de 27 de juliol.
  
CERAI-2: RE número 15.592, de 13 d'agost.
  
No es concedeix l'ajuda sol·licitada als projectes que no han superat l'avaluació tècnica feta. Tampoc no s'ha aprovat la concessió de l'ajuda sol·licitada als projectes presentats per UNICEF i ACNUR, en la mesura que no s'hi compleix el que hi ha previst en les bases quarta i quinzena de la convocatòria quant al procediment de justificació d'ajudes establert en la legislació aplicable. Tot això, de conformitat amb l'informe jurídic elaborat sobre això i que es troba en l'expedient.
  
De conformitat amb el que hi ha previst en la base cinquena, 7, s'ha donat compte a la Comissió de Govern Interior ?en la reunió del 22 de desembre de 2004- de la proposta d'assignació d'ajudes formulada per la Comissió de Selecció i de l'informe elaborat pel Grup d'Estudis en Desenvolupament, Cooperació Internacional i Ètica Aplicada de la Universitat Politècnica de València.
  
En virtut d'això, la Mesa de les Corts Valencianes, vist l'Informe d'avaluació prèvia de projectes presentat pel Grup d'Estudis en Desenvolupament, Cooperació Internacional i Ètica Aplicada de la Universitat Politècnica de València, i oït el parer favorable de la Comissió de Govern Interior, en la reunió del 22 de desembre de 2004, ha adoptat el següent:
  
ACORD
  
Primer. Aprovar la resolució de la convocatòria d'ajudes a projectes de cooperació internacional al desenvolupament que facen ONG'D, exercici 2004, realitzada per les Corts Valencianes, i, en conseqüència, aprovar la concessió ?per un import total de 200.561,90 euros- de les ajudes a les entitats i projectes que apareixen tot seguit:
  
Entitats i projectes Suma
  
ACSUD. Las Segovias 7.553,95
  
Mans Unides 15.505,70
  
Joves del Tercer Món 15.505,70
  
Solidaritat Internacional 15.301,67
  
MUSOL 14.281,55
  
Fundació Vicent Ferrer 14.281,55
  
Medicus Mundi 14.281,55
  
Ajuda en Acció 13.465,47
  
Associació Valenciana Enginyers
  
sense Fronteres 12.649,38
  
Moviment per la Pau, el Desarmament
  
i la Llibertat 12.445,36
  
FIADELSO - 1 12.241,34
  
Assemblea de Cooperació per la Pau 11.425,24
  
FIADELSO - 2 11.221,22
  
CERAI - 1 10.201,11
  
Centre d'Estudis Polítics i Socials 10.201,11
  
Pallassos sense Fronteres 10.000,00
  
TOTAL 200.561,90
  
RESTA 1.669,10
  
Segon. De conformitat amb el que hi ha establert en la base onzena de la convocatòria, en el cas que la subvenció concedida siga inferior a la quantitat sol·licitada, l'entitat responsable del projecte haurà de presentar, durant el mes següent a la publicació de la resolució de la convocatòria, una reformulació pressupostària del projecte inicial que l'ajuste a la quantitat finalment subvencionada per part de les Corts Valencianes. En el cas de no presentar-se la reformulació pressupostària del projecte en el termini adés indicat, s'entendrà que l'entitat beneficiària renuncia a la subvenció concedida.
  
Tercer. Aquest acord es comunicarà a totes les entitats que han participat en la convocatòria i a la Conselleria de Cooperació i Participació i es publicarà en el Butlletí Oficial de les Corts Valencianes i en el Diari Oficial de la Generalitat Valenciana. Així mateix, es comunicarà a l'Àrea Econòmica perquè adopte les mesures necessàries per a executar-lo.